
Sežana, 1.12.2024

VABILO
Gospodarska delegacija na EXPO Osaka 2025
Območna obrtno-podjetniška zbornica Sežana, v partnerstvu z Ministrstvom za gospodarstvo, turizem in šport, SPIRIT Slovenija in Slovenskim podjetniškim skladom vabi predstavnike slovenskih podjetij k udeležbi v gospodarski delegaciji, ki bo potekala od 19.  do 31. maja 2025, v okviru svetovne razstave EXPO Osaka, na Japonskem.
Svetovna razstava EXPO bo potekala od 13. aprila do 13. oktobra 2025, v Osaki na Japonskem. Razstava je svetovnega pomena, namenjena predstavljanju dosežkov človeštva mednarodni javnosti. Z njo se spodbuja izobraževanje, inovacije in sodelovanje, razumevanje sprememb in nadaljnji razvoj na številnih področjih. Glavna tematika Expo Osaka 2025 je »Načrtovanje prihodnje družbe za naša življenja« in sodelovalo naj bi približno 150 držav in 25 organizacij. Japonska je eno največjih gospodarstev na svetu. Slovenija je v letu 2023 na Japonsko izvozila za 154 mio EUR blaga, uvozila pa ga je za 158 mio EUR. Skupno je blagovna menjava v letu 2023 dosegla 312 mio EUR. S tem se je Japonska lani uvrstila na 31. mesto najpomembnejših trgovinskih partneric Slovenije v blagovni menjavi. Slovenija se bo na EXPO Osaka predstavila v skupinskem paviljonu v distriktu CS-2.
Udeležba v gospodarski delegaciji bo slovenskim podjetjem omogočila aktivno udeležbo na svetovni razstavi EXPO Osaka, poslovno mreženje s potencialnimi partnerji iz ciljnih tujih trgov, strokoven voden obisk izbranih tujih paviljonov na EXPO Osaka. 
Okvirni program gospodarske delegacije 
	

	Čet.,  19.5.2025
	· Zbor na letališču v Ljubljani in prijava na polet. Polet iz Ljubljane s presedanjem proti Japonski


	Pet.,  20.5.2025

	· Pristanek v Toki-u  , ureditvi formalnosti vstopa in prevoz do hotela ter prijava v hotel


	Sob., 21.5.2025

	· Poslovni obisk Tokia ogled celovitih rešitev, ki jih ponujata arhitektura, urbanizem in prostor

	Ned., 22.5.2025
	· Poslovni obisk Tokia in ogled naprednih infrastrukturnih in prometnih rešitev mesta (primer - Tokijske železnice, ki so izmed petdeset najbolj prometnih postaj na svetu in so vse, z izjemo petih, na Japonskem. Prvo mesto zaseda tokijska postaja Shinjuku s štirimi milijoni dnevnih vozačev)


	Pon., 23.5.2025
	· Zjutraj premik v Hakone eno izmed najboljših mest za ogled in doživetje gore Fuji( 3376m)


	Tor., 24.5.2025
	· Po zajtrku ogled olimpijskega mesta Nagano in območje okoli Matsumotto. Imeli bomo možnost spoznati kako se goji wasabi na Japonskem

	Sre., 25.5.2025
	· Po zajtrku vožnja v Shirakawo-go  in naprej v Kanazawo, mesto, ki je znano po svoji bogati zgodovini in kulturni dediščini.

	Čet., 26.5.2025
	· Po zajtrku vožnja v Kyoto , ki velja za središče visokošolskega izobraževanja v državi.

	Pet., 27.5.2025
	· Po zajtrku pot nadaljujemo v Naro pomembno gospodarsko središče Japonske. Zvečer prihod in nočitev v Osaki

	Sob.,28.5.2025
	· Obisk razstave EXPO

	Ned.,29.5.2025
	· Opcijsko: Obiski tujih paviljonov na EXPO Osaka in neformalna poslovna mreženja
· Opcijsko: Individualni sestanki s tujimi podjetij

	Pon.,30.5.2025

	· Poslovni obisk Hirošime in ogled podjetja Toyota ter predstavitev zgodbe o uspehu podjetja, njihovo inovativno miselnost, temelj dobre prakse in obstoja v turbulentnih časih podjetništva in proizvodnje


	Tor.,31.5.2025
	· Prosto dopoldan. Prijava in nočni let proti Evropi



Stroški udeležbe
Udeleženci krijejo neposredne, lastne stroške potovalnega aranžmaja. Okvirni stroški udeležbe v delegaciji po osebi znašajo: 
· 3.659 € (36 potnikov) 
· 3.720 € (30 potnikov) 
· 3.949 € (25 potnikov)

Okvirni stroški zajemajo letalski prevoz Ljubljana-Tokio- Osaka-Ljubljana s pristojbinami v ekonomskem razredu (z vključeno prtljago), letališke pristojbine, 11x nočitev z zajtrkom v dvoposteljni sobi v hotelu 3-4*, turistične takse, vstopnica za EXPO. V ceni so vključeni tudi vsi prevozi : privatni transfer z avtobusom, vsi izleti, vstopnine in prevozi po programu ( z lokalnimi prevoznimi sredstvi – vlaki, avtobusi) , trajekt na otok Miyajima, lokalno vodenje , slovensko vodenje  ter organizacija potovanja. 

Doplačila: 
· Riziko odpovedi potovanja: 185 € (v primeru 30 oz. 36 udeležencev) oz. 198 € (v primeru 25 udeležencev)
· Enoposteljna soba: 598€

Vizum slovenskim državljanom ni potreben. Cepljenja niso potrebna.

Skupinski potovalni aranžma ureja agencija Slonček d.o.o., ga. Špela Bajnoci Albreht, tel: 041 492-110, e-naslov: spela@sloncek.net

Prijava
Število mest je omejeno (lahko 2 udeleženca / podjetje) prijave zbiramo preko e-prijavnice na https://forms.gle/PNZxrytttn64oCHN9. Rok za prijavo do vključno 15. februarja 2025 oziroma do zasedenosti prostih mest v delegaciji. Po izteku roka za prijave bomo za udeležence delegacije organizirali pripravljalni sestanek in podrobneje predstavili izvedbo programa obiska ter sestavo gospodarske delegacije.  
	Možnost sofinanciranja 60 % stroškov udeležbe
Mikro, mala in srednja podjetja imajo možnost sofinanciranja dela stroškov z uveljavitvijo vavčerja za udeležbo v gospodarskih delegacijah, ki ga je razpisal Slovenski podjetniški sklad (SPS). Pri oddaji vloge za koriščenje vavčerja je na SPS potrebno predložiti potrdilo o prijavi na gospodarsko delegacijo, ki ga posameznem članu gospodarske delegacije izda Obrtno-podjetniška zbornica Slovenije.




Dodatne informacije
Območno obrtno-podjetniška zbornica Sežana, Klementina Križman (tel.: 05 620 28 50, klementina.krizman@ozs.si ).

